పారుల్ చౌదరి

పారుల్ చౌదరి (జననం 1995 ఏప్రిల్ 15) భారతీయ అథ్లెట్. 5000 మీటర్లు, 3000 మీటర్ల స్టీపుల్‌చేజ్‌లలో ఆమె నైపుణ్యం కలిగి ఉంది. మహిళల 3000 మీటర్ల రేసులో 9 నిమిషాల్లోపు పరుగెత్తిన తొలి భారతీయ క్రీడాకారిణిగా గుర్తింపు పొందింది.

ఏషియన్‌ గేమ్స్‌ 2023లో 5000 మీటర్ల స్టీపుల్‌ఛేజ్‌లో 2023 అక్టోబరు 3న పారుల్‌ చౌదరి స్వర్ణం సాధించింది. దీంతో ఆమె స్వర్ణం సాధించిన మూడో భారత ట్రాక్‌ అండ్‌ ఫీల్డ్‌ అథ్లెట్‌గా నిలిచింది. అంతే కాకుంగా, దీనికి ఒక రోజు ముందు 3000 మీటర్ల స్టీపుల్‌ఛేజ్‌లో సిల్వర్‌ మెడల్‌ సాధించింది.

జీవితం తొలి దశలో 
పారుల్ చౌదరి మీరట్‌లోని ఇకలుటా గ్రామంలో జాట్ కమ్యూనిటీకి చెందిన కిషన్‌లాల్ చౌదరి, రాజేష్ దేవి దంపతుల నలుగురు పిల్లలలో ఆమె ఒకరు. ఆమె యుక్తవయసులో చెప్పులు లేకుండా పరిగెత్తింది. 2011 నుండి తను పాఠశాల రోజులలో 800 మీటర్ల పోటీలో పాల్గొంది. అలా, ఆమె 1500 మీ, 3000 మీ,. తర్వాత 5000 మీటర్లకు చేరుకుంది. ఆమె 2015లో ముంబైలో వెస్ట్రన్ రైల్వేలో ఉద్యోగం సంపాదించడానికి ఇది సహాయపడింది.

కెరీర్ 
జూలై 2023లో బ్యాంకాక్‌లో జరిగిన ఆసియా అథ్లెటిక్స్ ఛాంపియన్‌షిప్‌లో మహిళల 3000 మీటర్ల స్టీపుల్‌చేజ్‌లో ఆమె స్వర్ణం గెలుచుకుంది. ఆగస్టులో, బుడాపెస్ట్‌లో జరిగిన ప్రపంచ అథ్లెటిక్స్ ఛాంపియన్‌షిప్‌లో, ఆమె 3000మీ స్టీపుల్‌చేజ్‌లో 9:15.31 సమయంతో వ్యక్తిగత అత్యుత్తమ సమయం, జాతీయ రికార్డును నమోదు చేసింది, ఈ ప్రక్రియలో, 2024 పారిస్ ఒలింపిక్స్‌కు అర్హత సాధించింది. అక్టోబరులో జరిగిన హాంగ్‌జౌ ఆసియా క్రీడల్లో ఆమె 5000 మీటర్ల ఈవెంట్‌లో స్వర్ణం, 3000 మీటర్ల స్టీపుల్‌చేజ్‌లో రజతం సాధించింది.

మూలాలు 
1995 జననాలు
ఉత్తరప్రదేశ్ అథ్లెట్లు
ఉత్తర ప్రదేశ్ క్రీడాకారులు
భారతీయ మహిళా క్రీడాకారులు
ప్రపంచ అథ్లెటిక్స్ ఛాంపియన్‌షిప్స్ అథ్లెట్స్ ఫర్ ఇండియా
ఆసియన్ అథ్లెటిక్స్ ఛాంపియన్‌షిప్ విజేతలు
భారతదేశానికి ఆసియా క్రీడల బంగారు పతక విజేతలు
భారతదేశానికి ఆసియా క్రీడల రజత పతక విజేతలు